Public procurement notice: Prior Information Notice Without Call For Competition
Published: 2023-03-22
Buyer: Istekki Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on tietopyyntö, joka ei ole ennakkoilmoitus, hankintailmoitus tai tarjouspyyntö. Tietopyynnön tarkoituksena on kartoittaa markkinoita ja kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta. Tässä ilmoituksessa esitetyt tiedot ovat alustavia ja suuntaa antavia ennakkotietoja, jotka eivät sido Istekki Oy:tä. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin markkinavuoropuhelutilaisuuksiin osallistumisesta.
Tällä tietopyynnöllä selvitetään toimittajien tarjontaa Klotsapiinilääkitystä käyttävien potilaiden laboratorioseurannan ja hoidon ohjauksen kokonaisratkaisuista, jotka mahdollistavat turvallisen, sujuvan ja organisaatiorajat ylittävän hoitoprosessin. Lisäksi selvitetään toiminnallisia ja teknisiä ominaisuuksia, hinnoittelumalleja ja hintatasoa sekä laajennusmahdollisuuksia muihin hoidonseurantoihin, kuten PSA, CEA, INR. Tarjoamme lääkityshoidon seurantajärjestelmäratkaisuja terveydenhuollon asiakasorganisaatioillemme. Käyttöönottovaiheessa (arviolta marraskuussa 2023) Klotsapiinijärjestelmää hyödyntäviä potilaita arvioidaan olevan yli 700. Tulevan hankinnan laajuus, hankintatapa sekä osapuolet täsmentyvät tietopyynnön ja tarjouspyynnön valmistelun edetessä.
Tietopyyntöasiakirja tulee pyytää mahdollisimman pian sähköpostitse osoitteesta: hankinnat@istekki.fi. Asiakirjapyyntö pyydetään otsikoimaan seuraavasti: ”Tietopyyntö: 450638 / Klotsapiinilääkityksen seurantajärjestelmä”.
Tietopyyntöasiakirjassa on kuvattu tarkemmat tarpeet sekä kerrottu, mihin asioihin tietopyyntövastauksessa tulee ottaa kantaa.
Tietopyyntöön tulee vastata viimeistään 7.4.2023 klo 12:00 mennessä. Vastaaminen tapahtuu sähköpostitse osoitteeseen hankinnat@istekki.fi. Otsikoikaa viestinne seuraavasti: "Markkinavuoropuhelu: 450638 / Klotsapiinihoidon seurantajärjestelmä [yrityksen nimi]". Vastaukseen voi lisäksi liittää esimerkiksi esitteitä. Lisätietokysymyksiä ei tässä vaiheessa oteta vastaan.
Saatujen vastausten perusteella Istekki Oy valitsee 3–5 toimittajaa esittelemään ratkaisuaan kahden (2) tunnin Teams-tapaamisessa. Valitun vastaajan ja Istekin välinen tapaaminen tallennetaan Istekin sisäiseen käyttöön. Tietopyyntövaiheessa toimitetut tiedot käsitellään luottamuksellisena. Ilmoitattehan tietopyyntövastauksessanne alla olevista ajankohdista Teille parhaiten sopivat ajankohdat:
Ajankohdat tullaan vielä erikseen vahvistamaan toimittajakohtaisesti tietopyynnön vastausajankohdan jälkeen.
Istekki Oy on suomalainen, kasvava ja kehittyvä noin 1000 työntekijän informaatioteknologian ja terveyden ja hyvinvoinnin teknologian asiantuntijaorganisaatio. Istekki toimii omistaja-asiakkaisiinsa nähden sidosyksikkönä, joka toteuttaa hankintoja omaa palvelutuotantoaan varten. Istekki Oy ei siten ole yhteishankintayksikkö. Yhtiömme vuoden 2021 liikevaihto oli 153 M€.
Tarjoamme omistaja-asiakkaillemme strategista kumppanuutta, kilpailukykyisiä palveluja ja asiantuntijayhteisön, jolla on laajaa ydinosaamista julkishallinnon ja terveydenhuollon teknologiaratkaisuista. Toimimme valtakunnallisesti vahvana sosiaali- ja terveydenhuollon alan organisaatioiden ja kuntien palveluintegraattorina. Visionamme on olla tärkeimmän työn arvostettu mahdollistaja tuottaessamme palveluja noin 60:lle omistaja-asiakkaallemme ympäri Suomen. Istekin suurimmat toimipisteet sijaitsevat Kuopiossa, Tampereella, Jyväskylässä ja Oulussa.